Helene (Mound)
Den  Helene  (oder Saturn XII) ass e klenge Mound vum Planéit Saturn.

Entdeckung 
Den Helene gouf den 1. Mäerz 1980 vun den Astronome Pierre Laques a Jean Lecacheux am Observatoire vum Pic du Midi de Bigorre an de franséische Pyrenäen entdeckt. Den Mound krut ufanks déi virleefeg Bezeechnung S/ 1980 S 6. 1988 gouf de Mound offiziell no der Helena vun Troja genannt, engem Kandskand vum Kronos, deen an der réimescher Mythologie dem Saturn entsprécht.

Bunndaten 
Den Helene kreest op enger mëttlerer Distanz vun 377.420 km, a 65 Stonnen an 41 Minutten eemol ëm de Saturn. D'Bunn huet eng Exzentrizitéit vun 0,0071 a steet 0,21° schréi zum Equatorplang vum Saturn.

Hien ass ee vun zwéi klenge Mounden op der Bunn vum grousse Mound Dione. Den Helene leeft dem Dione op engem Wénkelofstand vu 60° um Lagrangepunkt L4 viraus. Um nächste Lagrangepunkt L5 leeft de Mound Polydeuces dem Mound Dione op engem Wénkelofstand vu 60° hannendrun.

Ier de Mound säin offiziellen Numm krut, gouf den Helene als „Dione B“ bezeechent.

Opbau a physikalesch Daten 
De Mound Helene ass en onreegelméissege Kierper mat enger Gréisst vu 36 × 32 × 30 km. Seng kleng Dicht vun 0,5 g/cm3 weist drop hin, datt hien haaptsächlech aus Waasseräis a klengen Deeler vu silikateschem Gestengs zesummegesat ass.

Den Helene rotéiert a 65 Stonnen an 41 Minutten ëm seng eegen Achs an huet wéi den Äerdmound eng gebonne Rotatioun. De Mound huet eng hell Uewerfläch mat enger Albedo vun 0,6, d. h., 60 % vum agestraalte Sonneliicht gi reflektéiert. Seng visuell Magnitude ass 18,4m.

Kuckt och 

 Saturn
 Lëscht vun de Saturnmounden

Um Spaweck 

 Cassini Solstice Mission: Helene
 JPL - Planetary Satellite Physical Parameters

Mounde vum Saturn
Astronomesch Objeten déi 1980 entdeckt goufen